turjo4nis/wikipedia-bn-dump-20250701 huggingface dataset:
তোমাদের এই নগরে

নন্দিত কথাসাহিত্যিক  হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে তোমাদের এই নগরে ১০ম।

তোমাদের এই নগরে বইটি ২০০০ সালে প্রথম প্রকাশিত হয়।

চরিত্রসমূহ
 হিমু

কাহিনীসংক্ষেপ

আরও দেখুন
 হুমায়ূন আহমেদ
 হুমায়ূন আহমেদের সৃষ্টিকর্ম

বহিঃসংযোগ
গুডরিড্স এ তোমাদের এই নগরে

তথ্যসূত্র

২০০০-এর বই
হুমায়ূন আহমেদের উপন্যাস
২০শ শতাব্দীর উপন্যাস‎
বাংলা ভাষার উপন্যাস
২০০০-এর বাংলাদেশী উপন্যাস
বাংলা ভাষার বাংলাদেশী উপন্যাস
হিমু সংক্রান্ত উপন্যাস
হিমু এবং একটি রাশিয়ান পরী

নন্দিত কথাসাহিত্যিক  হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমু এবং একটি রাশিয়ান পরী ২৩তম।

হিমু এবং একটি রাশিয়ান পরী বইটি ২০১১ সালের বইমেলায় প্রথম প্রকাশিত হয়।

চরিত্রসমূহ
 হিমু
 মাজেদা খালা
 এলিতা
 তানিজা
 এ আলম
 খালু সাহেব
 ওসি আবুল কালাম
 কাদের
 ধোঁয়া বাবা
 ইছহাক

কাহিনীসংক্ষেপ

আরও দেখুন
 হুমায়ূন আহমেদ
 হুমায়ূন আহমেদের সৃষ্টিকর্ম

বহিঃসংযোগ
গুডরিড্স এ হিমু এবং একটি রাশিয়ান পরী

তথ্যসূত্র

২০১১-এর বই
হুমায়ূন আহমেদের উপন্যাস
২১শ শতাব্দীর উপন্যাস‎
বাংলা ভাষার উপন্যাস
২০১১-এর বাংলাদেশী উপন্যাস
বাংলা ভাষার বাংলাদেশী উপন্যাস
অন্যপ্রকাশের বই
হিমু সংক্রান্ত উপন্যাস
আর প্লাস

আর প্লাস ভারতের পশ্চিমবঙ্গের বাংলা ভাষার একটি সংবাদভিত্তিক টিভি চ্যানেল, যেটি চালু হয় ২০০৮ সালের আগস্ট মাসের ১১ তারিখে। চ্যানেলটি পশ্চিমবঙ্গ, ভারত ও বহির্বিশ্বের হরেক রকমের খবর বাংলায় সম্প্রচার করে থাকে।

তথ্যসূত্র 

২০০৮-এ প্রতিষ্ঠিত টেলিভিশন চ্যানেল ও স্টেশন
বাংলা ভাষার টেলিভিশন চ্যানেল
রামরাজাতলা রেলওয়ে স্টেশন

রামরাজাতলা রেলওয়ে স্টেশন হল  হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি রামরাজাতলা এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৬ কি.মি. দূরে স্টেশনটি অবস্থিত।

ইতিহাস
রামরাজাতলা রেলওয়ে স্টেশনটি পশ্চিমবঙ্গের রামরাজাতলাতে অবস্থিত। স্টেশন কোড (আরএমজে)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি দাশনগর এবং সাঁতরাগাছি এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-আমতা লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।

তথ্যসূত্র

বহিঃসংযোগ

হাওড়া জেলার রেলওয়ে স্টেশন
কলকাতা শহরতলি রেল স্টেশন
খড়গপুর রেলওয়ে বিভাগ
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
হাওড়ার ভবন ও স্থাপনা
১৯০০-এ ভারতে চালু রেলওয়ে স্টেশন
ইকরামুল হক টিটু

ইকরামুল হক টিটু (জন্ম: ১ আগস্ট, ১৯৭৬) বাংলাদেশের ময়মনসিংহ সিটি কর্পোরেশনের প্রথম মেয়র ছিলেন।

জন্ম ও শিক্ষা জীবন 
ইকরামুল হক টিটু ১৯৭৬ সালের ১লা আগস্ট ময়মনসিংহ জেলার একটি শিল্প সাহিত্য ও সংস্কৃতিতে ঐতিহ্যমন্ডিত সম্ভ্রান্ত পরিবারে জন্মগ্রহণ করেন। পিতা মৃত আলহাজ্ব ফজলে হক, মাতা মৃত মানোয়ারা খাতুন এর পাঁচ সন্তানের মধ্যে তিনি সর্বকনিষ্ঠ। ময়মনসিংহের প্রি-ক্যাডেট হাইস্কুল, ময়মনসিংহ জিলা স্কুল এবং মুকুল নিকেতন উচ্চ বিদ্যালয়ে তিনি প্রাথমিক ও মাধ্যমিকে পড়াশোনা করেন। আনন্দ মোহন কলেজ, ময়মনসিংহ থেকে উচ্চ মাধ্যমিক ও স্নাতক(সম্মান) পাস করেন।

কর্মজীবন 
তার কর্মজীবন শুরু হয় শামীম এন্টারপ্রাইজ (প্রা.) লিমিটেডের পরিচালক হিসেবে। তিনি জেলা চেম্বার অব কমার্স এন্ড ইন্ডাস্ট্রিজের প্রেসিডেন্ট হিসাবে দায়িত্ব পালন করছেন। ২০১৮ সালে তিনি ময়মনসিংহ সিটি কর্পোরেশনের প্রথম প্রশাসক এবং ২০০৯-২০১৮ সাল পর্যন্ত বিলুপ্ত পৌরসভার মেয়র হিসেবে দায়িত্ব পালন করেন। পরবর্তীতে তিনি ২০১৯ সালে ময়মনসিংহ সিটি কর্পোরেশনের প্রথম মেয়র হিসাবে নির্বাচিত হোন। এ বছর ২০২৪ সালের ময়মনসিংহ সিটি কর্পোরেশন নির্বাচনে প্রতিদ্বন্দ্বী প্রার্থীদের থেকে লক্ষাধিক বেশী ভোট পেয়ে নির্বাচিত হয়েছেন।  বর্তমানে তিনি সি পার্ল বিচ রিসোর্ট অ্যান্ড স্পা লিমিটেড, হোটেল সি ক্রাউন, শামিম এন্টারপ্রাইজ (প্রা.) লিমিটেড ও শামিম এন্টারপ্রাইজ প্রোপার্টিজ লিমিটেডের পর্ষদে পরিচালক হিসেবে রয়েছেন।

তিনি ময়মনসিংহের ঐতিহ্যবাহী পন্ডিতপাড়া ক্লাবের সভাপতি, প্রিমিয়ার আইডিয়াল স্কুলের পরিচালনা পর্যদের সভাপতিসহ অনেক সামাজিক, স্বেচ্ছাসেবী ও সাংস্কৃতিক সংগঠনের সভাপতি বা উপদেষ্টা হিসেবে দায়িত্ব পালন করছেন।

রাজনৈতিক জীবন 
ময়মনসিংহ সিটি কর্পোরেশনের প্রথম নির্বাচিত মেয়র ছিলেন। তিনি ময়মনসিংহ মহানগর আওয়ামী লীগের সভাপতি। তিনি ময়মনসিংহ পৌরসভার সাবেক মেয়র।

১৯ আগস্ট ২০২৪ সালে তিনিসহ দেশের ১২টি সিটি কর্পোরেশনের মেয়রকে অপসারণ করে প্রশাসক নিয়োগ দেওয়া হয়।

পারিবারিক জীবন 
ইকরামুল হকের সহধর্মিনী নাছিমা আক্তার মিলা ময়মনসিংহ ইউমেন্স চেম্বার অব কর্মাসের পরিচালক হিসেবে দায়িত্ব পালন করছেন। তার বড় ভাই মোঃ ইমদাদুল হক পেশায় একজন চিকিৎসক, মেজো ভাই আমিনুল হক শামীম (সিআইপি) ময়মনসিংহ জেলা আওয়ামী লীগের সহ-সভাপতি, এফবিসিসিআই এর-সহ-সভাপতি এবং ময়মনসিংহ চেম্বার অব কমার্সের সভাপতি হিসেবে দায়িত্ব পালন করছেন। দুই বোনের মধ্যে ফরহাদ সুলতানা গৃহিণী  এবং অন্যজন আনোয়ারা খাতুন অল্প বয়সে অসুস্থতা জনিত কারণে ইন্তেকাল করেন।

তথ্যসূত্র 

১৯৭৬-এ জন্ম
জীবিত ব্যক্তি
বাংলাদেশ আওয়ামী লীগের রাজনীতিবিদ
ময়মনসিংহ সিটি কর্পোরেশনের মেয়র
ময়মনসিংহ জেলার রাজনীতিবিদ
ময়মনসিংহ জেলার ব্যক্তি
আনন্দ মোহন কলেজ, ময়মনসিংহের প্রাক্তন শিক্ষার্থী
কেকা ফেরদৌসী

কেকা ফেরদৌসী একজন  বাংলাদেশি রন্ধন বিশেষজ্ঞ (৪ আগস্ট ১৯৬০)  তিনি বাংলাদেশের চলচ্চিত্র ব্যক্তিত্ব ফজলুল হক এবং প্রখ্যাত সাহিত্যিক রাবেয়া খাতুনের সন্তান। ২০১১ সালে ফ্রান্সের রাজধানী প্যারিস থেকে স্বাস্থ্যসচেতন রান্না বইয়ের জন্য 'গুরম্যান্ড কুক বুক অ্যাওয়ার্ডস' লাভ করেন। রন্ধনশিল্পে  অবদানের জন্য 'দ্য ব্রিটিশ কারি অ্যাওয়ার্ডস ২০১১ এর আসরে বিশেষ সম্মাননা লাভ করেন।

প্রারম্ভিক জীবন
কেকা ফেরদৌসী ১৯৬০ সালে ঢাকায় জন্মগ্রহণ করেন। তারা ছিলেন চার ভাইবোন। তার এক ভাই ফরিদুর রেজা সাগর বাংলাদেশের মিডিয়া জগতে সুপরিচিত ব্যক্তিত্ব। তার আরেক ভাই ফরহাদুর রেজা প্রবাল একজন স্থপতি এবং তার আরেক বোন ফারহানা কাকলী সুগৃহিণী।

পঞ্চম শ্রেণীতে পড়াকালীন সময়ে তিনি জীবনে প্রথমবারের রান্না করেন। ১৯৮০ সালে বিয়ের পর স্বামীর সাথে যুক্তরাষ্ট্রে গমন করেন। সেখানে, হরেক পদের রন্ধনশিল্প সম্পর্কে জ্ঞান আহরণ করেন। ১৯৮৪ সালে তিনি দেশে ফিরে আসেন এবং রন্ধনশিল্পে আত্মনিয়োগ করেন।

কর্মজীবন
১৯৮৪ সালে দেশে ফিরে আসার পর রন্ধনশিল্পী হিসেবে যাত্রা শুরু করেন। ১৯৯৪ সালে শাইখ সিরাজের মাটি ও মানুষ অনুষ্ঠানে মাশরুমের তৈরি একটি রেসিপি উপস্থাপন করেন। সেই থেকে টেলিভিশন জগতে যাত্রা শুরু তার।

তিনি বিভিন্ন রান্নার অনুষ্ঠানে বিভিন্ন রকম রেসিপি উপস্থাপন করেছেন। রান্না বিষয়ক বিভিন্ন বইও লিখেছেন তিনি। তার কাজের জন্য তিনি পেয়েছেন আন্তর্জাতিক সম্মাননা। এছাড়াও দেশ বিদেশের বিভিন্ন অনুষ্ঠানে বিচারকের ভূমিকা পালন করেছেন তিনি। তিনি বর্তমানে বাংলাদেশ কুকিং অ্যাসোসিয়েশনের সভাপতির দায়িত্ব পালন করছেন। এছাড়াও, 'কেকা ফেরদৌসীর রান্নাঘর' নামের একটি রান্নার স্কুল পরিচালনা করেন তিনি।

ব্যক্তিগত জীবন
তিনি বাংলাদেশের বিশিষ্ট ব্যবসায়ী আব্দুল মুকিত মজুমদার বাবুর সাথে বিবাহবন্ধনে আবদ্ধ হয়েছেন, যিনি মহান স্বাধীনতা যুদ্ধে অংশগ্রহণ করেছেন। তিনি ইমপ্রেস গ্রুপের পরিচালক।

তাদের একটি ছেলে ও একটি মেয়ে আছে।

রান্নার অনুষ্ঠানে উপস্থিতি
 দেশ বিদেশে রান্না (চ্যানেল আই)
 মনোহর ইফতার (চ্যানেল আই)
 যে রাঁধে সে চুলও বাঁধে (চ্যানেল আই)
 মায়ের হাতের রান্না (চ্যানেল আই)
 রান্নাঘর (জি বাংলা) (একটি পর্বে উপস্থিতি)

রান্না বিষয়ক গ্রন্থতালিকা
 ডায়াবেটিসের মজার রান্না
 মাইক্রোওয়েভ ওভেনে রান্না
 স্বাস্থ্য সচেতন রান্না
 দেশ বিদেশের রান্না
 ঝটপট রান্না
 হারানো দিনের রান্না
 সোনালি দিনের রান্না
 থাই, চাইনিজ ও ভারতীয় রান্না
 মজাদার রান্না
 ঝটপট আচার
 রকমারি নাস্তা

বিভিন্ন অনুষ্ঠানে বিচারক হিসেবে দায়িত্ব পালন
 এসিআই পিওর সরিষার তেল-আনন্দ আলো জাতীয় ভর্তা প্রতিযোগিতা ২০১৭ (বাংলাদেশ)
 টমি মিয়া ইন্টারন্যাশনাল ইন্ডিয়া শেফ অফ দ্য ইয়ার ২০১৭ (যুক্তরাজ্য)
 দ্য শেফ টিভি আপাতবাস্তব টেলিভিশন অনুষ্ঠান ২০১৭ (যুক্তরাজ্য)
 ডেকো ফুডস লি. বউ সাজানো প্রতিযোগিতা ২০১৯ (বাংলাদেশ)

মিউজিক ভিডিওতে উপস্থিতি
 বেয়াইন সাব (২০১৬)

পুরস্কার
 গোরমন্ড ওয়ার্ল্ড কুক বুক অ্যাওয়ার্ডস  ২০১১ : ২০১১ সালে ফ্রান্সের রাজধানী প্যারিস থেকে স্বাস্থ্যসচেতন রান্না বইটির জন্য 'গুরম্যান্ড কুক বুক অ্যাওয়ার্ডস' লাভ করেছিলেন তিনি।
 দ্য ব্রিটিশ কারি অ্যাওয়ার্ডস ২০১১: রন্ধনশিল্পে  অবদানের জন্য বিশেষ সম্মাননা বিভাগে তিনি 'দ্য ব্রিটিশ কারি অ্যাওয়ার্ডস ২০১১' লাভ করেন।

তথ্যসূত্র

১৯৬০-এ জন্ম
বাংলাদেশী রন্ধনশিল্পী
ঢাকা জেলার ব্যক্তি
বাংলাদেশী রান্নার বইয়ের লেখক
রান্নার বইয়ের লেখক
জীবিত ব্যক্তি
ঢাকার ব্যক্তি
খাদ্য বিষয়ক লেখিকা
বানৌজা কপোতাক্ষ

বাংলাদেশ নৌবাহিনী জাহাজ (সংক্ষেপেঃ বানৌজা) কপোতাক্ষ বাংলাদেশ নৌবাহিনীর আইল্যান্ড-শ্রেণীর একটি উপকূলীয় টহল জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

ইতিহাস 
বানৌজা কপোতাক্ষ জাহাজটি সমুদ্রগামী ট্রলার এফপিভি জুরা (১৯৭৩) এবং এফপিভি ওয়েস্ট্রা (১৯৭৪) জাহাজদ্বয়ের নকশার উপর ভিত্তি করে হল, রাসেল অ্যান্ড কোম্পানি দ্বারা নির্মিত হয়। ৬ ফেব্রুয়ারি, ১৯৭৫ সালে জাহাজটির নির্মাণ কাজ শুরু হয় এবং ২২ ফেব্রুয়ারি, ১৯৭৬ সালে জাহাজটি পানিতে ভাসানো হয়। পরবর্তীতে জাহাজটি এইচএমএস শেটল্যান্ড (পি২৯৮) নামে ৬ অক্টোবর, ১৯৭৯ সালে ব্রিটিশ রাজকীয় নৌবাহিনীতে কমিশন লাভ করে।

৩১ অক্টোবর, ২০০২ সালে বানৌজা কপোতাক্ষ জাহাজটিকে বাংলাদেশ নৌবাহিনী সংগ্রহ করে এবং জাহাজটি ৪ মে, ২০০৪ সালে নৌবাহিনীতে কমিশন লাভ করে। বর্তমানে জাহাজটি কমোডর কমান্ডিং খুলনা এর কমান্ডের অধীনে মোতায়েন রয়েছে।

২৯ এপ্রিল, ২০০৯ সালে বানৌজা কপোতাক্ষ জাহাজটি বাংলাদেশের গাঙ্গেয় বদ্বীপ অঞ্চলে রাজকীয় নৌবাহিনী সাথে দ্বিপাক্ষিক সামুদ্রিক মহড়া সমুদ্র তরঙ্গ এ অংশগ্রহণ করে। এছাড়াও জাহাজটি ২০১০ সালের ফেব্রুয়ারী মাসে ভারতের আন্দামান দ্বীপপুঞ্জে অনুষ্ঠিত দ্বিবার্ষিক বহুপাক্ষিক মহড়া অনুশীলন মিলান এ অংশগ্রহণ করে।

বৈশিষ্ট্য ও যান্ত্রিক কাঠামো 
বানৌজা কপোতাক্ষ জাহাজটির দৈর্ঘ্য , প্রস্থ  এবং গভীরতা । এটি স্বাভাবিক অবস্থায় ওজন  এবং পূর্ণ অবস্থায় । জাহাজটিতে রয়েছে ২টি  ক্ষমতা সম্পন্ন রাস্টন ১২আরকেসি ডিজেল ইঞ্জিন। তার ফলে জাহাজটি সর্বোচ্চ  গতিতে চলতে সক্ষম। এছাড়াও জাহাজটি  গতিতে  সমুদ্র এলাকা জুড়ে টহল কার্যক্রম পরিচালনা করতে সক্ষম।

রণসজ্জা 
বানৌজা কপোতাক্ষ জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:
 ১টি বোফোর্স ৪০ মিমি কামান;
 ২টি ৭.৬ মিমি স্বয়ংক্রিয় মেশিনগান।

তথ্যসূত্র 

 

বাংলাদেশ নৌবাহিনীর জাহাজ
বাংলাদেশ নৌবাহিনীর টহল জাহাজ
১৯৭৬-এর জাহাজ
অটোকলিমেটর

অটোকলিমেটর একটি ডবল কনভেন্স লেন্স, একে তলিমেটিং লেন্স বলে। এই লেন্সের বৈশিষ্ট্য হলাে, এর ফোকাস বিন্দুতে আলােক রশ্মি আপতিত বা পতিত হলে রশিসমূহ কলিনেটিং লেন্সের ভেতর দিয়ে প্রসারিতভাবে বের হয়ে অক্ষের সমান্তরালে চলতে থাকে। লেন্স অক্ষের সাথে লম্বভাবে কোন প্রতিফলক স্থাপন করলে, আলােক রশি ঐ প্রতিফলিত হয়ে পূনরায় ফোকাস বিন্দুতে ফিরে আসে। যদি প্রতিফলক রশ্মির সাথে লম্বভাবে স্থাপন না করে সামান্য কৌশিক ভাবে রাখা হয় তাহলে প্রসারিত ফোকাস তলে অপর একটি বিন্দুতে প্রতিবিম্বের সৃষ্টি করবে।

দুই বিন্দুর সংযােজক রেখা লেন্সের কেন্দ্রে কোনের সৃষ্টি করবে। উক্ত কোণ প্রতিফলকে উৎপন্ন কোণের দ্বিগুণ হবে। লেন্সের ফোকাস দূরত্ব, প্রতিফলকের কোণ এবং ফোকাস বিন্দু ও ফোকাস তলে প্রতিফলিত বিন্দুর দূরত্বের উপর কৌণিক ও রৈকি পরিমাপ নির্ভরশীল।

তথ্যসূত্র 

বীক্ষণ যন্ত্র
পরিমাপক যন্ত্র
তোতাল (ব্যবসা প্রতিষ্ঠান)

তোতাল (), যার পূর্ণনাম তোতাল সোসিয়েতে আনোনিম (Total Société Anonyme), একটি ফ্রান্স-ভিত্তিক বহুজাতিক খনিজ তেল ও গ্যাসের ব্যবসা প্রতিষ্ঠান। এটি ১৯২৪ সালে প্রতিষ্ঠিত হয়। বর্তমানে এটি বিশ্বের ৭টি সর্ববৃহৎ খনিজ তেল ব্যবসা প্রতিষ্ঠানগুলির একটি। তোতাল খনিজ তেল ও গ্যাস সংক্রান্ত প্রায় সমস্ত ব্যবসায়িক কর্মকাণ্ডের সাথে জড়িত, যেগুলির মধ্যে আছে অপরিশোধিত খনিজ তেল ও প্রাকৃতিক গ্যাস অনুসন্ধান, এগুলির উত্তোলন, শক্তি উৎপাদন, পরিবহন, পরিশোধন, খনিজ তেলজাত (পেট্রোলিয়াম) দ্রব্য বাজারজাতকরণ এবং আন্তর্জাতিক অপরিশোধিত খনিজ তেল ও সংশ্লিষ্ট পণ্যের ব্যবসা। এছাড়া তোতাল একটি বৃহৎ মাপের রাসায়নিক দ্রব্য উৎপাদনকারী প্রতিষ্ঠান।

তোতাল ব্যবসা প্রতিষ্ঠানটির প্রধান কার্যালয়টি ফ্রান্সের রাজধানী প্যারিসের ঠিক পশ্চিমে কুর্বভোয়া উপশহরের লা দেফঁস এলাকাটিতে নিজস্ব একটি গগনচুম্বী অট্টালিকাতে অবস্থিত, যার নাম তুর তোতাল ("তোতাল অট্টালিকা")। প্রতিষ্ঠানটি ইউরো স্টক্স ৫০ নামক শেয়ার বাজার সূচকে অন্তর্ভুক্ত।

২০২২ সালের ডিসেম্বরে, এনজিও ফ্রেন্ডস অফ দ্য আর্থ, সার্ভি এবং চারটি উগান্ডার এনজিও তেল গ্রুপ টোটালকে আদালতে পাঠায় এবং মানবাধিকার ও পরিবেশের পরিপ্রেক্ষিতে বৃহৎ ফরাসি কোম্পানিগুলির নজরদারির দায়িত্বে আইন লঙ্ঘনের জন্য অভিযুক্ত করে।.

তথ্যসূত্র

ফ্রান্সের খনিজ তেল ব্যবসা প্রতিষ্ঠান
বহুজাতিক খনিজ তেল ব্যবসা প্রতিষ্ঠান
ফ্রান্সের মার্কা
প্রত্ন-তুর্কীয় ভাষা

প্রত্ন-তুর্কীয় ভাষা বিভিন্ন তুর্কীয় গোষ্ঠির পূর্বপুরুষ প্রত্ন-তুর্কীয় জাতি দ্বারা ব্যবহৃত তুর্কীয় ভাষাসমূহের ভাষাগত পুনর্গঠনের মাধ্যমে গঠিত একটি ভাষা । প্রত্ন-তুর্কীয় ওঘুর (পশ্চিম) এবং সাধারণ তুর্কি (পূর্ব) শাখায় বিভক্ত। এক অনুমান অনুযায়ী প্রত্ন-তুর্কীয় ২,৫০০ বছর আগে  পূর্ব এশিয়ায় ব্যবহৃত হতো।

তুর্কীয় ভাষার প্রাচীনতম উদাহরণ, ৭ম শতাব্দীর গোয়েকতুর্কি খানাতের সময়কার প্রাচীন তুর্কীয় ভাষায় লেখা ওরখোন শিলালিপিতেই পূর্বী সাধারণ তুর্কীয় ভাষার বৈশিষ্ট্য প্রদর্শিত হয়, এবং প্রত্ন-তুর্কীয়ের পুনর্গঠন প্রক্রীয়া প্রাচীন তুর্কীয়ের সঙ্গে পশ্চিমা সাধারণ তুর্কীয় শাখার ভাষা, যেমন ওঘুজ এবং কিপচাক, এবং পশ্চিম ওঘুর ভাষাসমূহের তুলনার উপর নির্ভর করে। এই অপূর্বাঞ্চলীয় ভাষাগুলির আদি উদাহরণ খুব কম থাকার ফলে প্রত্ন-তুর্কীয়ের পুনর্নির্মাণ এখনও মৌলিকভাবে গোয়েকতুর্কিদের পূর্বাঞ্চলীয় প্রাচীন তুর্কীয় ভাষার উপর নির্ভরশীল।

ধ্বনিবিজ্ঞান

ব্যঞ্জনধ্বনি 
ব্যঞ্জনধ্বনি প্রনালীতে স্পর্শধ্বনিগুলির একটি দ্বিমুখী পার্থক্য  ছিল  কোমল বা শ্বাসঘাতহীন ক (k), প (p), ট/ত (t) বনাম তীব্র গ (g), ব (b), ড (d), ক্রিয়াদ্য ব- প্রত্ন-তুর্কীয়তে হ- (h-) হয়ে যায়। এছাড়াও ছিল একটি তালব্য ঘৃষ্টধ্বনি (č), কমপক্ষে একটি শিশধ্বনি (s); এবং একগুচ্ছ তরল ধ্বনি র (r, ŕ), ল (l, ĺ)  এবং  নাসিক্যধ্বনি ম (m), ন (n, ń), ঙ (ŋ)।

ń, ĺ, ŕ দ্বারা চিহ্নিত ধ্বনিগুলি তালব্যধ্বনি এবং আলতাইবাদীদের মতে এই ধ্বনিগুলি প্রত্ন-আলতায়ীয় থেকে সরাসরি উত্তরাধিকারসূত্রে পাওয়া। শেষ দুইটি ধ্বনি ওঘুর ভাষাগুলির সাহায্যে পুনর্গঠিত করা যেতে পারে, যেখানে * ŕ, * ĺ, সদৃশ /r, l/ দেখা যায়, এবং সাধারণ তুর্কীয়তে * z, * š পাওয়া যায়। এই কারণে ওঘুরীয়কে কখনও কখনও লির-তুর্কীয় এবং সাধারণ তুর্কীয়কে শাজ-তুর্কীয় বলা হয় ।

তবে অন্য একটি তত্ত্ব অনুসারে সাধারণ তুর্কীয় মূল বিষয়গুলির অবস্থার কাছাকাছি, এবং প্রত্ন-তুর্কীয়র * z, * š ধ্বনিগুলিকে পুনর্গঠিত করে। সমশব্দরেখা এবং চৈনিক প্রভাবের বিশ্লেষণের উপর ভিত্তি করে ভাষাকালক্রম পুনর্গঠনে r/z বিভক্তিকরণের সময়সীমাকে আনুমানিক ৫৬ খৃস্টপূর্বাব্দ থেকে ৪৮ খ্রিষ্টাব্দ ধরা হয়েছে। এ ভি ডিবোর মতে এর কারণ হলো ৫৬ খৃস্টপূর্বাব্দে প্রথমবার হুনরা দুটি গোষ্ঠিতে বিভক্ত হয়, এবং দ্বিতীয়টি হয় ৪৮ খ্রিষ্টাব্দে। 

নিজের বংশধরদের মতো প্রত্ন-তুর্কীয়তেও স্বরসঙ্গতি প্রদর্শিত হত, যার ফলে এ, ই, ও এবং উ স্বরধ্বনিগুলির সম্মুখতা এবং প্রসারতার পার্থক্য দেখা যেত।

ব্যাকরণ

বিশেষ্য

সর্বনাম

সংখ্যা

তথ্যসূত্র

গ্রন্থপঞ্জী 

প্রত্ন-ভাষা
তুর্কীয় ভাষাসমূহ
সংযোগাত্মক ভাষা
প্রত্ন-ভাষাসমূহ
লুই ভুইতোঁ

লুই ভুইতোঁ মালতিয়ে (), যা সাধারণভাবে লুই ভুইতোঁ নামে পরিচিত, ফ্রান্সের একটি পোশাকশৈলী ও খুচরা বিলাসদ্রব্য বিক্রেতা ব্যবসা প্রতিষ্ঠান। ১৮৫৪ সালে ফরাসি পোশাকশৈলী নকশাবিদ লুই ভুইতোঁ প্রতিষ্ঠানটি চালু করেন। প্রতিষ্ঠানটির বেশির ভাগ পণ্যের গায়েই "LV" মার্কাটি মুদ্রিত থাকে। প্রতিষ্ঠানটি বিলাসবহুল অন্তর্বাস ও চামড়ার পণ্য, তৈরি পোশাক, জুতা, ঘড়ি, গয়না, আনুষঙ্গিক পণ্য, রোদচশমা ও বই বিক্রি করে থাকে। লুই ভুইতোঁ বর্তমানে বিশ্বের অগ্রগণ্য পোশাকশৈলীঘর বা ফ্যাশন হাউজগুলির একটি। প্রতিষ্ঠানটি নিজস্ব একক দোকানে কিংবা উচ্চমানের বিপণীবীথির অংশবিশেষ ভাড়া নিয়ে এবং ইন্টারনেটে নিজস্ব ওয়েবসাইটের ইলেক্ট্রনিক বাণিজ্য পাতার মাধ্যমে তাদের পণ্যগুলি বিক্রয় করে থাকে। ২০০৬ থেকে ২০১২ সাল পর্যন্ত টানা ছয় বছর লুই ভুইতোঁকে বিশ্বের সবচেয়ে মূল্যবান মার্কার মর্যাদা দেওয়া হয়। ২০১৩ সালে প্রতিষ্ঠানটির বাজারমূল্য ছিল ২৮৪০ কোটি মার্কিন ডলার এবং আয় ছিল ৯৪০ কোটি মার্কিন ডলার। প্রতিষ্ঠানটি বিশ্বের ৫০টি দেশের ৪৬০টি দোকানে ব্যবসা পরিচালনা করে।

তথ্যসূত্র

ফ্রান্সের ব্যবসা প্রতিষ্ঠান
ব্যাগ (ফ্যাশন)
২০০০-এর দশকের ফ্যাশন
২০১০-এর দশকের ফ্যাশন
২০২০-এর দশকের ফ্যাশন
প্যারিস ভিত্তিক কোম্পানি
বিলাসবহুল মার্কা
দ্য চ্যাপলিন রিভিউ

দ্য চ্যাপলিন রিভিউ () হল চার্লি চ্যাপলিন নির্মিত তিনটি চলচ্চিত্রের সমন্বয়ে ১৯৫৯ সালের চলচ্চিত্র। স্বল্পদৈর্ঘ্য চলচ্চিত্র তিনটি হল আ ডগ্‌স লাইফ, সোল্ডার আর্মস, ও দ্য পিলগ্রিম। তিনটি ছবির গল্পই চ্যাপলিনের ট্রেডমার্ক চরিত্র দ্য ট্রাম্পকে কেন্দ্র করে আবর্তিত। ১৯৫৯ সালে মুক্তির সময় চ্যাপলিন আধুনিক দর্শকদের আকৃষ্ট করতে এতে সঙ্গীত যোগ করেন। এছাড়া প্রাসঙ্গিকতা রক্ষার্থে চ্যাপলিন এতে প্রথম বিশ্বযুদ্ধের কিছু ক্লিপসহ অতিরিক্ত ফুটেজ যোগ করেন। তিনি প্রতিটি ক্লিপের ভূমিকা প্রদান করেন।

বর্তমান ডিভিডি সংকলনে চ্যাপলিনের ফার্স্ট ন্যাশনালের প্রযোজনায় নির্মিত চলচ্চিত্রগুলো, তথা দি আইডল ক্লাস, পে ডে, আ ডেস প্লেজার ও সানিসাইড এবং ১৯১৮ সালে নির্মিত প্রচারণামূলক স্বল্পদৈর্ঘ্য চলচ্চিত্র দ্য বন্ড বিশেষ চলচ্চিত্র হিসেবে অন্তর্ভুক্ত রয়েছে। ডেভিড রবিনসনের দেওয়া ভূমিকা এবং দৃশ্যায়নের পিছনের ফুটেজও যোগ করা হয়েছে।

কুশীলব

তথ্যসূত্র

বহিঃসংযোগ
 

১৯৫৯-এর চলচ্চিত্র
১৯৫০-এর দশকের হাস্যরসাত্মক চলচ্চিত্র
ইউনাইটেড আর্টিস্ট্‌সের চলচ্চিত্র
চার্লি চ্যাপলিন পরিচালিত চলচ্চিত্র
ব্রিটিশ চলচ্চিত্র
ব্রিটিশ হাস্যরসাত্মক চলচ্চিত্র
মার্কিন চলচ্চিত্র
মার্কিন সাদাকালো চলচ্চিত্র
মার্কিন হাস্যরসাত্মক চলচ্চিত্র
১৯৫০-এর দশকের মার্কিন চলচ্চিত্র
১৯৫০-এর দশকের ইংরেজি ভাষার চলচ্চিত্র
ছেংগারচর ইউনিয়ন

ছেংগারচর বাংলাদেশের চাঁদপুর জেলার অন্তর্গত মতলব উপজেলার একটি সাবেক ইউনিয়ন।

ইতিহাস 
ছেংগারচর ইউনিয়ন ছিল মতলব উপজেলার আওতাধীন ৫নং ইউনিয়ন পরিষদ। ১৯৯৮ সালের ৫ এপ্রিল ছেংগারচর ইউনিয়নের সম্পূর্ণ অংশ নিয়ে ছেংগারচর পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়।

আরও দেখুন 
 ছেংগারচর পৌরসভা
 মতলব উত্তর উপজেলা

তথ্যসূত্র

বহিঃসংযোগ 

মতলব উত্তর উপজেলার বিলুপ্ত ইউনিয়ন
বাংলাদেশের বিলুপ্ত ইউনিয়ন
বাগানবাড়ী ইউনিয়ন

বাগানবাড়ী বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।

আয়তন 
বাগানবাড়ী ইউনিয়নের আয়তন ৩,৯৯২ একর।

জনসংখ্যার উপাত্ত 
২০১১ সালের পরিসংখ্যান অনুযায়ী বাগানবাড়ী ইউনিয়নের জনসংখ্যা ১৯,৫১৬ জন। এর মধ্যে পুরুষ ৯,২৫৩ জন এবং মহিলা ১০,২৬৩ জন। মোট পরিবার ৪,১৬০টি।

অবস্থান ও সীমানা 
মতলব উত্তর উপজেলার উত্তর-পশ্চিমাংশে বাগানবাড়ী ইউনিয়নের অবস্থান। এ ইউনিয়নের পশ্চিমে সাদুল্লাপুর ইউনিয়ন, দক্ষিণে দুর্গাপুর ইউনিয়ন, পূর্বে ধনাগোদা নদী ও কুমিল্লা জেলার দাউদকান্দি উপজেলার পাঁচগাছিয়া পশ্চিম ইউনিয়ন ও পদুয়া ইউনিয়ন এবং উত্তরে মেঘনা নদী ও মুন্সীগঞ্জ জেলার গজারিয়া উপজেলার গুয়াগাছিয়া ইউনিয়ন অবস্থিত।

প্রশাসনিক কাঠামো 
বাগানবাড়ী ইউনিয়ন মতলব উত্তর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী বাগানবাড়ী ইউনিয়নের সাক্ষরতার হার ৫৪.৮%।

শিক্ষা প্রতিষ্ঠান 
 হাজী সিদ্দিকুর রহমান উচ্চ বিদ্যালয়
 ধনাগোদা তালতলী উচ্চ বিদ্যালয়
 বাগানবাড়ি উচ্চ বিদ্যালয়

যোগাযোগ ব্যবস্থা 
বাগানবাড়ী ইউনিয়নের সাথে মতলব উত্তর উপজেলার সড়কপথে যোগাযোগ ব্যবস্থা রয়েছে। মতলব থানা থেকে এবং চাঁদপুর জেলা থেকেও এ ইউনিয়নের সাথে সড়কপথে যোগাযোগ ব্যবস্থা রয়েছে। ঢাকা থেকে  দাউদকান্দি ব্রিজ এবং শ্রীরায়েরচর ব্রিজ হয়ে এ ইউনিয়নে যাওয়া যায়। এছাড়াও নদীপথে কালিরবাজার হয়ে এ ইউনিয়নে যাতায়াত করা যায়।

খাল ও নদী 
বাগানবাড়ী ইউনিয়নের কালির বাজারের পাশ দিয়ে ধনাগোদা নদী বয়ে গেছে।

হাট-বাজার 
বাগানবাড়ী ইউনিয়নের প্রধান বাজার কালির বাজার।

দর্শনীয় স্থান

উল্লেখযোগ্য ব্যক্তি

জনপ্রতিনিধি

আরও দেখুন 
 মতলব উত্তর উপজেলা
 মতলব উত্তর থানা
 চাঁদপুর জেলা

তথ্যসূত্র

বহিঃসংযোগ 

মতলব উত্তর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
একটি বাক্সে ইন্টারনেট

ইন্টারনেট-ইন-অ-বক্স একটি কম খরচে ডিজিটাল লাইব্রেরি, যার সাথে স্টোরেজ সহ ওয়্যারলেস অ্যাক্সেস পয়েন্ট রয়েছে, যা কাছাকাছি ব্যবহারকারীরা সংযোগ করতে পারেন। 

২০১২ সাল থেকে হার্ডওয়্যার এবং সফ্টওয়্যারের উপলব্ধি পরিবর্তিত হয়েছে, স্টোরেজ স্পেস এবং ইলেকট্রনিক্সের ক্ষুদ্রীকরণের উন্নতি ঘটেছে।  ২০১৭ সালের মধ্যে, তার হার্ডওয়্যার একটি প্রতিস্থাপিত স্টোরেজ কার্ড সহ রাস্পবেরী পাই ধারণ করে। 

২০১৬ সালে, কলম্বিয়া বিশ্ববিদ্যালয়ের মাস্টার অ্যাডমিনিস্ট্রেশন ইন ডেভেলপমেন্ট প্র্যাকটিস (এমপিএ-ডিপি) তিন মাস ধরে ডমিনিকান প্রজাতন্ত্রের এই বাক্সগুলি ব্যবহার করে অনুসন্ধান করেছিল।

ডিজিটাল লাইব্রেরি 
একাধিক মডিউলের দ্বারা ডিজিটাল লাইব্রেরি গঠিত হয়। মডিউলগুলির উদাহরণগুলিতে উইকিপিডিয়া একটি নির্দিষ্ট ভাষা, উইকিপিডিয়ায় মেডিকেল এনসাইক্লোপিডিয়া, খান একাডেমি লাইট এবং ওপেনস্ট্রীটম্যাপ অন্তর্ভুক্ত ।

ইতিহাস 
স্কুল সার্ভার প্রকল্পের শিশু প্রতি একটি ল্যাপটপের ধারণাটি বেড়েছে।

আরো দেখুন 

 মেটা: ইন্টারনেট-ইন-আ-বক্স
 ইন্টারনেট-ইন- ও -বক্স সফ্টওয়্যার এবং সম্প্রদায়ের ডকুমেন্টেশন
 কিউইক্স
 আফ্রিপিডিয়া প্রকল্প

তথ্যসূত্র 

উন্নয়নের জন্য তথ্য ও যোগাযোগ প্রযুক্তি
অপর্যালোচিত অনুবাদসহ পাতা
জাতীয় মহিলা সংস্থা

জাতীয় মহিলা সংস্থা একটি সরকারি প্রতিষ্ঠান যা বাংলাদেশের নারীদের জীবনযাত্রার উন্নতির জন্য নিরলসভাবে কাজ করে চলেছে এবং এর প্রধান কার্যালয় ঢাকাতে অবস্থিত। প্রফেসর মমতাজ বেগম জাতীয় মহিলা সংস্থার সভাপতি যিনি ২০১৪ সালে বেগম রোকেয়া পদক পেয়েছেন।

ইতিহাস 
জাতীয় মহিলা সংস্থা ১৯৭২ সালে নারী পুনর্বাসন বোর্ড প্রতিষ্ঠিত হয়েছিল। সংস্থাটি মুক্তিযুদ্ধে নির্যাতনের শিকার বীরাঙ্গনা নারীদের নিয়ে কাজ করেছিল। ১৯৭৬  সালের ১৭ ফেব্রুয়ারি সংস্থাটির নাম পরিবর্তন করে বর্তমান নাম রাখা হয়। এটি নারী ও শিশু বিষয়ক মন্ত্রণালয়ের আওতাধীন। আইভি রহমান ১৯৯৬ থেকে ২০০১ সাল পর্যন্ত সংস্থার সভাপতি ছিলেন। এটি সারা বাংলাদেশ জুড়ে ১১ টি ডে কেয়ার সেন্টার পরিচালনা করে।

তথ্যসূত্র

ঢাকা ভিত্তিক সংগঠন
১৯৭২-এ বাংলাদেশে প্রতিষ্ঠিত
বাংলাদেশের সরকারি সংস্থা
১৯৭২-এ প্রতিষ্ঠিত সরকারি সংস্থা
জাতীয় গণমাধ্যম ইনস্টিটিউট

জাতীয় গণমাধ্যম ইনস্টিটিউট একটি রাষ্ট্রীয় মালিকানাধীন শিক্ষা প্রতিষ্ঠান যা বাংলাদেশে গণযোগাযোগ ও সাংবাদিকতা বিষয়ে অভূতপূর্ব অবদান রেখে চলেছে। এটির সদর দপ্তর এ. এ. ডব্লিউ চৌধুরী রোড, দারুস সালাম থানা, ঢাকায় অবস্থিত। বর্তমানে মহাপরিচালক হিসেবে দায়িত্ব পালন হরছেন শাহিন ইসলাম, এনডিসি।

ইতিহাস 
ন্যাশনাল ব্রডকাস্টিং একাডেমি হিসাবে ১৯৮০ সালে প্রতিষ্ঠানটি প্রতিষ্ঠিত হয়। ১৯৮৪ সালে জেনারেল হুসেইন মুহাম্মদ এরশাদের শাসনকালীন সময়ে সামরিক আইন কমিটির সুপারিশ অনুযায়ী ন্যাশনাল ব্রডকাস্টিং একাডেমির নাম পরিবর্তন করে জাতীয় গণমাধ্যম ইনস্টিটিউট রাখা হয়। এটি প্রশিক্ষণার্থীদের গণমাধ্যম সম্পর্কিত প্রশিক্ষণ প্রদানের পাশাপাশি গণমাধ্যম নিয়ে গবেষণা পরিচালনা করে। প্রতিষ্ঠানটি তথ্য মন্ত্রণালয়ের আওতাভুক্ত।

তথ্যসূত্র 

বাংলাদেশের গণমাধ্যম
ঢাকা ভিত্তিক সংগঠন
১৯৮০-এ বাংলাদেশে প্রতিষ্ঠিত
বাংলাদেশের গবেষণা প্রতিষ্ঠান
ঢাকার বিশ্ববিদ্যালয় ও মহাবিদ্যালয়
গণবাহিনী (জাসদ)

গণবাহিনী  জাতীয় সমাজতান্ত্রিক দলের সশস্ত্র সংগঠন। দলটি বাংলাদেশে বিপ্লবের সাহায্যে সমাজতন্ত্র কায়েম করার উদ্দেশ্যে গঠিত হয়েছিল।

ইতিহাস 
১৯৭২ সালে বাংলাদেশ আওয়ামী লীগের ছাত্র সংগঠন বাংলাদেশ ছাত্রলীগের একটি অংশ জাতীয় সমাজতান্ত্রিক দল গঠন করে, যার নেতৃত্বে সিরাজুল আলম খান ছিলেন।

দলটি একটি সশস্ত্র বিপ্লবের মাধ্যমে সমাজতন্ত্র প্রতিষ্ঠার আহ্বান জানিয়েছিল। ফলস্বরূপ, গণবাহিনী গঠিত হয় এবং বঙ্গবন্ধু শেখ মুজিবুর রহমানের সরকারের বিরুদ্ধে সশস্ত্রভাবে অবস্থান নেয়। ১৯৭৪ সালে হাসানুল হক ইনুর নেতৃত্বে একদল সশস্ত্র লোকবল স্বরাষ্ট্রমন্ত্রী মুহাম্মদ মনসুর আলীর বাড়িতে আক্রমণ করে, যেটি গণহত্যায় গড়ায়। অগণিত বাংলাদেশ ছাত্রলীগ ও আওয়ামী লীগ সদস্যকে হত্যার অভিযোগে গণবাহিনী অভিযুক্ত।

২০২৫ সালের ২শে ফেব্রুয়ারি ৩ অজ্ঞাত হত্যার দায় স্বীকার করে বিবৃতি দেয় জাসদ গণবাহিনী। পুলিশ বলছে, ঘটনা এখনো তদন্তাধীন।

নিষিদ্ধকরণ 
জিয়াউর রহমান গণবাহিনী নিষিদ্ধ করেন এবং আবু তাহেরকে মৃত্যুদণ্ড প্রদান করেন। এছাড়াও দলটির বিভিন্ন ব্যক্তিকে বিভিন্ন মেয়াদে কারান্তরীণ করা হয়।

সমালোচনা 
২০১৬ সালে বাংলাদেশ আওয়ামী লীগের  তৎকালীন সাধারণ সম্পাদক সৈয়দ আশরাফুল ইসলাম মন্তব্য করেছিলেন যে, জাতীয় সমাজতান্ত্রিক দল ও গণবাহিনী বঙ্গবন্ধু শেখ মুজিবুর রহমানের হত্যার জন্য রাজনৈতিক পরিস্থিতি সৃষ্টি করেছিল। বঙ্গবন্ধুর হত্যাকাণ্ডের জন্য বিরোধী দলীয় নেতারাও সংগঠনটিকে দায়ী করেছিলো। অনেকে সংগঠনটিকে 'সেই সময়ের আল কায়েদা' বলে অভিহিত করেন।

তথ্যসূত্র

রাজনৈতিক দলের সামরিক বাহিনী
বাংলাদেশে সাম্যবাদ
১৯৭২-এ বাংলাদেশে প্রতিষ্ঠিত
বাংলাদেশে সন্ত্রাসবাদ
চিন্ময় রায়

চিন্ময় রায় (১৬ জানুয়ারী ১৯৪০ — ১৭ মার্চ ২০১৯) একজন বাঙালী অভিনেতা।

অভিনয় জীবন
১৯৪০ সালের ১৬ জানুয়ারি ব্রিটিশ ভারত (অধুনা বাংলাদেশের) কুমিল্লায় জন্ম নেয়া প্রথিতযশা এই কৌতুক অভিনেতার অভিনয় জীবন শুরু হয়েছিল কলকাতার থিয়েটার মঞ্চ থেকে। প্রথমে থিয়েটার ও নাট্যদলের সঙ্গে যুক্ত হন। নান্দীকারের সাথে যুক্ত থাকার পরে ছেড়ে দিয়ে শুরু করেন নাট্য ওয়ার্কশপ। তারপর সিনেমাতে দাপিয়ে অভিনয় করেছেন তিনি। মূলত কৌতুক চরিত্রে তার অভিনয়ের জন্য বৃহৎ পরিচিতি লাভ করেন তিনি। তপন সিংহের গল্প হলেও সত্যি দিয়ে শুরু করে সবার নজর কাড়েন চিন্ময় রায়। এরপর ‘মৌচাক’, ‘হাটেবাজারে’, ‘ওগো বধূ সুন্দরী’, ‘বসন্ত বিলাপ’, ‘গুপী গাইন বাঘা বাইন-এর মতো অসংখ্য ছবিতে অভিনয় করেছেন। টেনিদা চরিত্রে চারমূর্তি সিনেমায় তার অভিনয় বাংলা চলচ্চিত্র দর্শকদের কাছে তাকে অধিক জনপ্রিয় করে। ভারতের বাংলা সিনেমার নিজেকে প্রতিষ্ঠিত করেছিলেন অনন্য উচ্চতায়। ১৭ মার্চ রাতে সল্টলেকে নিজ বাসভবনে শেষনিঃশ্বাস ত্যাগ করেন তিনি। বয়স হয়েছিল ৭৮ বছর।

তথ্যসূত্র

বাঙালি অভিনেতা
পশ্চিমবঙ্গের অভিনেতা
২০১৯-এ মৃত্যু
২০শ শতাব্দীর ভারতীয় অভিনেতা
ভারতীয় চলচ্চিত্র অভিনেতা
কুমিল্লার ব্যক্তি
১৯৪০-এ জন্ম
কলকাতা বিশ্ববিদ্যালয়ের প্রাক্তন শিক্ষার্থী
পূর্ববঙ্গে জন্ম